**Petale roz**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când vântul prinde aripi, călătorind hoinar,

iar sufletul tânjeşte spre cer senin, albastru,

petale roz de floare se-aştern imaginar,

plătind a lor cădere în argintat piastru.

Covor însufleţit se-aşterne la picioare,

iar ochii noştri parcă privesc înmărmuriţi,

cum pomii-şi pierd încet petalele din floare

în primăveri eterne, părând nedumeriţi.

Un vânticel capriciu, iscat dintr-o furtună,

a smuls petale roz din florile deschise,

acoperind pe-alei doi paşi rămaşi în urmă,

ecou timid al florii, ce roz îmi dăruise.